สำเนา

รายงานการประชุมสภาองค์การบริหารส่วนตำบลทรายขาว

สมัยวิสามัญ สมัยที่ 1 ครั้งที่ 2 ประจำปี ๒๕๖2

วันที่ 23 กันยายน ๒๕๖2 เวลา ๐๙.00 น.

 ณ ห้องประชุมสภาองค์การบริหารส่วนตำบลทรายขาว

............................................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| ๑ | นายสมพร เจิมพงค์ |  ส.อบต. หมู่ 8 | สมพร เจิมพงค์ |
| ๒ | นายปรีชา สงเสน |  ส.อบต. หมู่ 1 | ปรีชา สงเสน |
| ๓ | นายสุนทร รักษ์เมือง |  ส.อบต. หมู่ 3 | สุนทร รักษ์เมือง |
| ๔ | นายจิตร จันทร์เรือง | ส.อบต. หมู่ 8 | จิตร จันทร์เรือง |
| ๕ | นายธนวัฒน์ สุดการงาน |  ส.อบต. หมู่ 4 | ธนวัฒน์ สุดการงาน |
| ๖ | นายธีระพันธ์ รอดนวล | ส.อบต. หมู่ 4 | ธีระพันธ์ รอดนวล |
| ๗ | นายพีระยศ แก้วฉิม | ส.อบต. หมู่ 5 | พีระยศ แก้วฉิม |
| ๘ | นายปรีดา สังสง |  ส.อบต.หมู่ 10 | ปรีดา สังสง |
| ๙ | นายเจริญ ไกรคุ้ม | ส.อบต .หมู่ 9 | เจริญ ไกรคุ้ม |
| ๑๐ | นายสายชล เอียดดำ | ส.อบต. หมู่ 12 | สายชล เอียดดำ |
| ๑๑ | นายศุภกฤต จันทร์ทองอ่อน | ส.อบต. หมู่ 7 | ศุภกฤต จันทร์ทองอ่อน |
| ๑๒ | นายประนอม เพ็ชรทอง |  ส.อบต. หมู่ 2 | ประนอม เพ็ชรทอง |
| ๑๓ | นายเสนอ หนูยิ้มซ้าย | ส.อบต. หมู่ 9 | เสนอ หนูยิ้มซ้าย |
| ๑๔ | นายสาธิต เพชรรัตน์ | ส.อบต. หมู่ 7 | สาธิต เพชรรัตน์ |
| 15 | นายอรุณ มีลาย | ส.อบต. หมู่ 1 | อรุณ มีลาย |
| 16 | นายสันติ สุวรรณบุรี |  ส.อบต. หมู่ 6 | สันติ สุวรรณบุรี |
|  |  |  |  |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ต่ำแหน่ง | ลายมือชื่อ |
| ๑ | นายสุรินทร์ สงหนู | นายก อบต. | สุรินทร์ สงหนู |
| ๒ | นายวิลาศ มีฮิ่น | รองนายก อบต. | วิลาศ มีฮิ่น |
| ๓ | นายสมโชค ย้อยยางทอง | เลขานุการนายกฯ | สมโชค ย้อยยางทอง |
| ๔ | นางจันทนา คงเกตุ | เลขานุการสภาฯ | จันทนา คงเกตุ |
| 5 | นายสุรินทร์ ชูสิงห์แค | นักวิเคราะนโยบายและแผนชำนาญการ | สุรินทร์ ชูสิงห์แค |

สมาชิกผู้ลาประชุม

1. นายสวย นุ่นนุ่ม ส.อบต. ม.3
2. นายธีระพงค์ ลิ่มสกุล ส.อบต. ม 5

 3. นายมนูญ สังด้วง ส.อบต. ม.6

1. นายสัมพันธ์ เรืองสังข์ ส.อบต. ม.10
2. นายชะรวย รักจุฬ ส.อบต. ม.12

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วน

ตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม

16 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม

ประธานสภาฯ เปิดประชุมสภาฯ สมัยวิสามัญ สมัยที่ 1 ครั้งที่ 2 ประจำปี 2562 และดำเนินการประชุมตามระเบียบวาระ

 สืบเนื่องจากการประชุมสภาฯ สมัยวิสามัญ สมัยที่ 1 ครั้งที่ 1 เมื่อวันที่ 13 กันยายน 2562

ที่ประชุมสภาฯ แห่งนี้ มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ 2563 ในวันนี้จะเป็นการประชุม พิจารณา ในวาระที่ 2 ขั้นแปรญัตติ และวาระที่ 3 ขั้นเห็นชอบให้ตราเป็นข้อบัญญัติ ต่อไป

 เริ่มประชุมตามระเบียบวาระดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ ลำดับต่อไปเป็นการประชุมในระเบียบวาระที่ 1 เรื่องที่

 ประธานแจ้งให้ที่ประชุมทราบ

-ไม่มีเรื่องแจ้ง -

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาฯ สมัยวิสามัญ**

**สมัยที่ 1 ครั้งที่ 1 ประจำปี 2562 เมื่อวันที่ 13 กันยายน 2562**

ประธานสภาฯ ลำดับต่อไปเป็นการประชุมในระเบียบวาระที่ 2

 เรื่องรับรองรายงานการประชุมสภาฯ สมัยวิสามัญ

 สมัยที่ 1 ครั้งที่ 1 ประจำปี 2562 เมื่อวันที่ 13 กันยายน 2562 ซึ่งคณะกรรมการตรวจสอบรายงานการประชุมสภาฯ ได้ตรวจสอบรายงานการประชุมสภาฯ ดังกล่าว เรียบร้อยแล้วและรับรองความถูกต้อง ขอเชิญประธานคณะกรรมการตรวจสอบรายงานการประชุมรายงานต่อที่ประชุม

ประธานคณะกรรมการตรวจสอบ รายงานว่าคณะกรรมการตรวจสอบรายงานการประชุม

รายงานการประชุม สภาฯ สมัยวิสามัญ สมัยที่ 1 ครั้งที่ 1 เมื่อวันที่ 13 กันยายน 2562 แล้วปรากฏว่า รายงานการประชุมดังกล่าวได้จัดทำขึ้นเรียบร้อยถูกต้องสมบูรณ์ และคณะกรรมการตรวจสอบรายงานการประชุมมีมติรับรองความถูกต้อง

ประธานสภาฯ ขอเชิญสมาชิกสภาฯ ที่มีความประสงค์จะแก้ไขเพิ่มเติมถ้อยคำในรายงานการประชุมสภาฯ ขอเชิญเสนอต่อที่ประชุม หากไม่มีสมาชิกสภาฯ ท่านใดขอแก้ไขถือว่าสภาฯแห่งนี้ให้การรับรองรายงานการประชุมสมัยวิสามัญ สมัยที่ 2 ครั้งที่ 1 เมื่อวันที่ 13 กันยายน 2562

มติที่ประชุม รับรองรายงานการประชุม

**ระเบียบวาระที่ 3 ญัตติ พิจารณาร่างข้อบัญญัติงบประมาณรายจ่ายประจำปี พ.ศ. 2563 ในวาระที่ 2 ขั้นแปรญัตติ**

ประธานสภาฯ ลำดับต่อไปเป็นการประชุมในระเบียบวาระที่ 3 ญัตติพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2563 ขององค์การบริหารส่วนตำบลทรายขาว ซึ่งตามที่สภาฯ แห่งนี้ได้มีมติแต่งตั้งคณะกรรมการแปรญัตติ เพื่อพิจารณาร่างข้อบัญญัติงบประมาณรายจ่ายประจำปีงบประมาณ 2563 คณะกรรมการได้ประชุมพิจารณาเมื่อวันที่ 17 กันยายน 2562 และได้จัดทำรายงานย่อยื่นต่อประธานสภาฯ เรียบร้อยแล้ว รายละเอียดปรากฏตามเอกสารที่ได้จัดส่งให้สมาชิกสภาทุกท่านแล้ว ขอเชิญประธานคณะกรรมการแปรญัตติได้แถลงให้ที่ประชุมทราบอีกครั้งหนึ่ง

นายสมพร เจิมพงค์ กราบเรียนท่านประธานสภาฯ และสมาชิกสภาฯ ที่ทรงเกียรติทุกท่านผม สมพร เจิมพงค์ ประธานคณะกรรมการแปรญัตติ ตามที่สภาฯ แห่งนี้ได้มีมติให้ผู้ที่ประสงค์จะเสนอคำแปรญัตติขอยื่นเสนอคำแปรญัตติภายใน 3 วันนั้น คณะกรรมการได้มารอรับคำแปรญัตติตามเวลาที่กำหนดดังกล่าว ปรากฏว่า ไม่มีใครมาเสนอคำแปรญัตติ และคณะกรรมการได้ประชุมเพื่อพิจารณาข้อบัญญัติงบประมาณดังกล่าวเมื่อวันที่ 17 กันยายน 2562 เวลา 09.00 น. ปรากฏว่าไม่มีคณะกรรมการท่านใดแก้ไขเปลี่ยนแปลงรายละเอียดในร่างข้อบัญญัติงบประมาณรายจ่ายประจำปี 2563 และมีมติเห็นควรให้คงไว้ตามร่างเดิม

ประธานสภาฯ ประธานคณะกรรมการแปรญัตติได้สรุปรายงานย่อชี้แจงเป็นเอกสารและได้ชี้แจงต่อที่ประชุมแล้วว่า ไม่มีสมาชิกท่านใดยื่นเสนอคำแปรญัตติและคณะกรรมการแปรญัตติได้พิจารณาแล้ว

มีมติให้คงไว้ตามร่างเดิม ดังนั้น ในลำดับต่อไป ผมขอถามมติที่ประชุมสภาฯแห่งนี้ว่า จะเห็นเป็นอย่างไร ท่านใดเห็นชอบ เห็นควรผ่านร่างข้อบัญญัติงบประมาณรายจ่ายประจำปี 2563 ในวาระ 2 กรุณายกมือครับ ท่านใดไม่เห็นชอบให้ ผ่านวาระ 2 กรุณายกมือครับ

มติที่ประชุม เห็นชอบให้ผ่านวาระ 2 จำนวน 15 เสียง

 ไม่เห็นชอบให้ผ่านวาระ 2 จำนวน - เสียง

 งดออกเสียง 1 คน

**ระเบียบวาระที่ 4** ญัตติ พิจารณาร่างข้อบัญญัติงบประมาณรายจ่ายประจำปี

 พ.ศ. 2563 ในวาระที่ 3 ขั้นเห็นชอบให้ตราเป็นข้อบัญญัติ

ประธานสภาฯ สภาฯ แห่งนี้ได้มีมติรับหลักการแห่งร่างข้อบัญญัติงบประมาณรายจ่ายประจำปี 2563 ขององค์การบริหารส่วนตำบลทรายขาว และเห็นชอบให้ผ่านวาระ 2 เรียบร้อยแล้ว ลำดับต่อไปเป็นการพิจารณาวาระ 3 ขั้นเห็นชอบให้ตราเป็นข้อบัญญัติ ผมขอถามที่ประชุมสภาฯ แห่งนี้ว่า สมาชิกท่านใดเห็นชอบร่างข้อบัญญัติงบประมาณรายจ่ายประจำปี 2563 ขององค์การบริหารส่วนตำบลทรายขาว เห็นควรให้ตราเป็นข้อบัญญัติองค์การบริหารส่วนตำบลกรุณายกมือครับ ท่านใดไม่เห็นชอบกรุณายกมือครับ ท่านใดงดออกเสียงกรุณายกมือครับ

มติที่ประชุม เห็นชอบ 15 เสียง

 ไม่เห็นชอบ - เสียง

 งดออกเสียง 1 คน

ประธานสภาฯ เป็นอันว่าสภาฯแห่งนี้มีมติเห็นชอบร่างข้อบัญญัติงบประมาณรายจ่ายประจำปี 2563 ซึ่งจะได้ดำเนินการเสนอนายอำเภอ

หัวไทรพิจารณาอนุมัติและประกาศใช้ต่อไป

**ระเบียบวาระที่ 5** ญัตติ เรื่อง ขออนุมัติกันเงินงบประมาณรายจ่ายประจำปีงบประมาณ 2562

ประธานสภาฯ ลำดับต่อไป เป็นการประชุมในระเบียบวาระที่ 5

 ญัตติ เรื่อง ขออนุมัติกันเงินงบประมาณรายจ่ายประจำปีงบประมาณ 2562 ขอเชิญนายกอบต.เสนอต่อที่ประชุม

นายกอบต. เสนอขออนุมัติกันเงินเพื่อจ่ายเป็นค่าโครงการเจาะบ่อบาดาล

 หมู่ที่ 6 ตำบลทรายขาว งบประมาณ 331,150.- บาท โดยได้ชี้แจงต่อที่ประชุมว่าตามที่ได้ประกาศใช้ข้อบัญญัติงบประมาณรายจ่ายประจำปีงบประมาณ 2562 ไปแล้วนั้น บัดนี้ใกล้สิ้นปีงบประมาณ พ.ศ. 2562 แล้ว แต่อบต.ยังไม่ได้ก่อหนี้ผูกพัน

 โครงการเจาะบ่อบาดาลหมู่ที่ 6 งบประมาณ ตั้งไว้ 331,150.- บาท เนื่องจากยังไม่สามารถหาผู้รับจ้างได้ แต่โครงการเจาะบ่อบาดาลยังมีความจำเป็นต้องดำเนินการเพื่อแก้ไขปัญหาการขาดแคลนน้ำให้แก่ราษฎร จึงมีความจำเป็นต้องขออนุมัติกันเงินต่อสภาฯ

ประธานสภา ขอเชิญที่ประชุมอภิปราย ปรากฏว่าไม่มีสมาชิกท่านใดอภิปราย

 จึงขอมติที่ประชุม

มติที่ประชุม อนุมัติ 15 เสียง

 ไม่อนุมัติ - เสียง

 งดออกเสียง 1 คน

**ระเบียบวาระที่ 6** ญัตติ เรื่อง ขอความเห็นชอบเพิ่มเติมและเปลี่ยนแปลงแผนพัฒนาท้องถิ่น (พ.ศ. 2561-2565) เพิ่มเติมเปลี่ยนแปลง ฉบับที่ 1

ประธานสภาฯ ลำดับต่อไป เป็นการประชุมในระเบียบวาระที่ 6

 ญัตติ เรื่อง ขอความเห็นชอบเพิ่มเติมและเปลี่ยนแปลงแผนพัฒนา

 ท้องถิ่น (พ.ศ. 2561-2565) เพิ่มเติมเปลี่ยนแปลง ฉบับที่ 1

 ขอเชิญ นายกอบต. เสนอต่อที่ประชุม

นายกอบต. ได้เสนอขอความเห็นชอบเพิ่มเติมและเปลี่ยนแปลงแผนพัฒนาท้องถิ่น (พ.ศ.2561-2565) เพิ่มเติมเปลี่ยนแปลง ฉบับที่ 1

 ต่อสภาองค์การบริหารส่วนตำบลทรายขาว โดยได้ชี้แจงต่อสภาฯ

 ว่า ด้วยกระทรวงมหาดไทยได้แจ้ง ตามหนังสือกระทรวงมหาดไทย ด่วนที่สุด ที่ มท 0808.2/ว5164 ลงวันที่ 29 สิงหาคม 2562 เรื่อง ยกเว้นการใช้จ่ายเงินสะสมขององค์กรปกครองส่วนท้องถิ่น โดยแจ้งว่ารัฐบาลมีนโยบายที่จะกระตุ้นเศรษฐกิจ โดยกำหนดมาตรการหลายมาตรการ เช่น

 การใช้จ่ายภาครัฐ โดยเฉพาะงบลงทุนเศรษฐกิจฐานรากด้านการเกษตร การท่องเที่ยวการลงทุน และได้มอบหมายให้กระทรวงมหาดไทย ส่งเสริมสนับสนุนให้องค์กรปกครองส่วนท้องถิ่นใช้จ่ายเงินสะสม เพื่อแก้ไขปัญหาความเดือดร้อนของประชาชน และสนับสนุนการดำเนินการตามนโยบายของรัฐบาล

 ในการกระตุ้นเศรษฐกิจ

 ดังนั้น เพื่อให้การดำเนินการแก้ไขปัญหาความเดือดร้อนของประชาชน ได้อย่างมีประสิทธิภาพและสนับสนุนการดำเนินการตามนโยบายรัฐบาลตามหนังสือดังกล่าว จึงได้เปลี่ยนแปลงและเพิ่มเติมแผนพัฒนาท้องถิ่น (พ.ศ. 2561 – 2565) เพิ่มเติม ฉบับที่ 1 โดยอาศัยอำนาจตามความใน ข้อ 22/2 แห่งระเบียบกระทรวงมหาดไทยว่าด้วยการจัดทำแผนพัฒนาของ

 องค์กรปกครองส่วนท้องถิ่น (ฉบับที่ 3) พ.ศ. 2561 และขอเสนอ

 ร่างแผนพัฒนาท้องถิ่นเพิ่มเติมเปลี่ยนแปลง ฉบับที่ 1

รายละเอียดตามเอกสารที่จัดส่งให้แก่ท่านสมาชิกทุกท่านแล้ว ให้

สภาฯ พิจารณาให้ความเห็นชอบตามระเบียบต่อไป (เสนอแผน

ชี้แจงรายละเอียดรายโครงการ)

ประธานสภาฯ ขอเชิญสมาชิกสภาฯ ได้อภิปรายกันตามสมควร ปรากฏว่าไม่มี

สมาชิกท่านใดอภิปราย จึงขอมติที่ประชุม

มติที่ประชุม เห็นชอบ 15 เสียง

 ไม่เห็นชอบ - เสียง

 งดออกเสียง 1 คน

ระเบียวาระที่ 7 เรื่องอื่น ๆ

ประธานสภาฯ ลำดับต่อไปเป็นการประชุมในระเบียบวาระที่ 7

 เรื่องอื่น ๆ ขอเชิญสมาชิกสภาที่มีความประสงค์จะหารือต่อสภาฯ

 ปรากฏว่าไม่มี จึงขอเชิญ นายวิลาศ มีฮิ่น

นายวิลาศ มีฮิ่น ได้แจ้งที่ประชุมเรื่องการจัดประชุม

รองนายกอบต. กลุ่มผู้ใช้น้ำโครงการสถานีสูบน้ำด้วยไฟฟ้า ณ โรงสูบน้ำด้วยไฟฟ้า บ้านอิมอญ ในวันที่ 24 กันยายน 2562 เวลา 13.00 น.

 ขอแจ้งสมาชิกเข้าร่วมประชุม และฝากแจ้งประชาสัมพันธ์ผู้เกี่ยวข้องเข้าร่วมประชุมโดยพร้อมเพรียงกันด้วย

* แจ้งประชาสัมพันธ์ เรื่องการทอดผ้าป่า วัดหัวค่าย

วันที่ 28 กันยายน 2562 เวลา 13.00 น.

 ขอเชิญสมาชิกทุกท่านได้ร่วมบุญในครั้งนี้

ประธานสภาฯ สอบถามที่ประชุมว่า มีสมาชิกท่านใดมีเรื่องอื่นใดเพิ่มเติมอีก

หรือไม่ ปรากฏว่าไม่มี จึงปิดประชุม

 ปิดประชุม เวลา 15.30 น.

 จันทนา คงเกตุ

 (นางจันทนา คงเกตุ)

 เลขานุการสภาฯ

 จด/บันทึก